-  రు.6లక్షల కోట్లతో హైవే ప్రాజెక్టులు
-  పెట్టుబడులకు గోల్డెన్‌ ఆఫరంటున్న కేంద్రం
-  రాయితీలతో ఆకర్షించేలా పథకాలు
   న్యూఢిల్లీ: దేశంలో మౌలికసదుపాయాల కల్పనలో భాగంగా ప్రపంచ స్థాయి హంగులు కల్పించేందుకు 93 బిలియన్‌ డాలర్లు అంటే.. ఆరు లక్షల కోట్ల రూపాయలతో హైవే ప్రాజెక్టుల కింద అభివృద్ధి పనులు చేపట్టనున్నట్లు కేంద్రం ప్రకటించింది.ఈ ప్రాజెక్టుల సాయంతో దేశంలోని ఇన్‌ఫ్రాస్టక్చర్‌ సెక్టార్‌ దశ మారటం ఖాయమని భావిస్తోంది. పెట్టుబడులకు ఇది మంచి అవకాశమని ప్రకటించింది. వచ్చే ఐదేళ్లలో వందశాతం పన్ను మినహాయింపు, ఆ తర్వాత మరో ఐదేళ్లకు 30శాతం పన్ను మినహాయింపు ఉంటుంది. ఇలా రెండు దశాబ్దాల పాటు 93 బిలియన్‌ డాలర్లు వెచ్చించాలనుకుంటే.. అందులో 45 బిలియన్‌ డాలర్లు రోడ్‌ బిల్డింగ్‌ ప్రోగ్రాం కింద నేషలన్‌ హైవే బిల్డింగ్‌ ప్రాజెక్టు (ఎన్‌హెచ్‌డిపి) చేపట్టనుంది. ఈ తరహా అభివృద్ధిని ఫ్లయింగ్‌ షిప్‌ ప్రోగ్రాం ద్వారా కేంద్రం అమలు చేయాలనుకుంటోంది.
ప్రపంచంలో అతిపెద్ద పిపిపి పొగ్రాం
        రోడ్‌ట్రాన్స్‌పోర్ట్‌ ఎండ్‌ హైవే మినిస్ట్రీ ద్వారా హైవే ప్రాజెక్టుల జాబితాను ప్రకటించింది. దీని ప్రకారం గ్రీన్‌ఫీల్‌ ్డ(హైబ్రీడ్‌ ఎన్యుటి) బ్రౌన్‌ఫీల్డ్‌ ప్రాజెక్టు (మోనోటైజేషన్‌) మోడల్స్‌గా చెబుతున్నారు. ఈ రెండు ప్రాజెక్టుల్లో పూర్తిస్థాయిలో పెట్టుబడులు పెట్టడానికి అవకాశముందని, దీని వల్ల పెట్టుబడిదారులకు ఎంతో ప్రయోజనం చేకూరుతుందని కేంద్రం భరోసా ఇస్తోంది. వచ్చే మూడేళ్లలో 45 బిలియన్‌ డాలర్లతో 20 వేల కిలోమీటర్ల రహదారుల అభివృద్ధిపనులను ఎన్‌హెచ్‌డిపికి అప్పగించనుంది. కాగా పెట్టుబడులు పెట్టేలా బిడ్డర్లను ఆకట్టుకునే ప్రయత్నాలకు కేంద్రం పదును పెట్టింది. ఈ ప్రాజెక్టు ప్రపంచంలోనే అతిపెద్ద పిపిపి డెవలప్‌మెంట్‌ పోగ్రాం అవుతుందని చెబుతోంది. హైవే సెక్టార్ల అభివృద్ధిపై డాక్యుమెంట్‌ను ప్రకటించాలనుకుంటోంది. దేశంలోని 123 జిల్లాలోని రహదారులను కలిపేలా 8 బిలియన్‌ డాలర్లువెచ్చించనుంది. వీటితో పాటు 350 వంతెనలు, ఆర్‌ఓబిలను చేపట్టాలనుకుంటోంది. వీటితో పాటు చార్‌థామ్‌ ప్రాజెక్టు కింద 2వేల500 కిలోమీటర్ల మేర పర్వత ప్రాంతాలను అభివృద్ధిపర్చనున్నారు. ఇదిలా ఉంటే ఈ ఏడాది పదివేల కిలోమీటర్ల హైవేలను తీర్చిదిద్దాలనుకుంటోంది.హెచ్‌హెచ్‌ఎఐ ప్రాజెక్టుకింద 40 శాతం క్యాపిటల్‌ గ్రాంటు అందుబాటులో ఉంచనున్నట్లు ప్రకటించింది.
    వీటితో పాటు 20 ఏళ్లపాటు పన్నుమినహాయింపు వెసులుబాటు కల్పిస్తామని భరోసా ఇస్తోంది.అలానే 80 శాతం పెన్షన్‌, బీమా రంగాలకు ఫండ్‌ అందుబాటులో వస్తుందని కేంద్రం చెబుతోంది. కాగా ప్రపంచంలో రెండో అతిపెద్ద రోడ్‌ నెట్‌ వర్క్‌ కలిగిన దేశం భారత్‌. ఇక్కడ 4.8 మిలియన్‌ కిలోమీటర్ల మేర రహదారులున్నాయి. ఇందులో రెండు శాతం ఉన్న జాతీయ రహదారులపై 40 శాతం ట్రాఫిక్‌ ఉంటోంది. ప్రయాణికులు, సరుకు రవాణా ఉండటం వల్ల పెట్టిన పెట్టుబడులకు మంచి లాభాలు వస్తాయంటూనే.. రహదారుల రూపురేఖలను మార్చటానికి ఇది మంచితరుణమని మోడీ సర్కారు అంటోంది. అయితే ఎన్డీయే పాలకులు ఆకర్షణ పథకాలకు పెట్టుబడిదారులు ఎంతమేర ఆసక్తిచూపుతారో తెలియాలందే కొన్ని రోజుల వేచి ఉండాలి.
మీ స్నేహితులకు రికమెండ్ చెయ్యండి